CELEX: 62018CA0521
Language: mt
Date: 2020-10-28 00:00:00
Title: Kawża C-521/18: Sentenza tal-Qorti tal-Ġustizzja (Il-Ħames Awla) tat-28 ta’ Ottubru 2020 (talba għal deċiżjoni preliminari tat-Tribunale Amministrativo Regionale per il Lazio – l-Italja) – Pegaso Srl Servizi Fiduciari, Sistemi di Sicurezza Srl, YW vs Poste Tutela SpA (Rinviju għal deċiżjoni preliminari – Għoti ta’ kuntratti fis-setturi tal-ilma, tal-enerġija, tat-trasport u tas-servizzi postali – Direttiva 2014/25/UE – Artikolu 13 – Attivitajiet marbuta mas-servizzi postali – Entitajiet kontraenti – Impriżi pubbliċi – Ammissibbiltà)

14.12.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 433/6
            
         
      Sentenza tal-Qorti tal-Ġustizzja (Il-Ħames Awla) tat-28 ta’ Ottubru 2020 (talba għal deċiżjoni preliminari tat-Tribunale Amministrativo Regionale per il Lazio – l-Italja) – Pegaso Srl Servizi Fiduciari, Sistemi di Sicurezza Srl, YW vs Poste Tutela SpA
      (Kawża C-521/18) (1)
      
      (Rinviju għal deċiżjoni preliminari - Għoti ta’ kuntratti fis-setturi tal-ilma, tal-enerġija, tat-trasport u tas-servizzi postali - Direttiva 2014/25/UE - Artikolu 13 - Attivitajiet marbuta mas-servizzi postali - Entitajiet kontraenti - Impriżi pubbliċi - Ammissibbiltà)
      (2020/C 433/04)
      Lingwa tal-kawża: it-Taljan
      
         Qorti tar-rinviju
      
      Tribunale Amministrativo Regionale per il Lazio
      
         Partijiet fil-kawża prinċipali
      
      
         Rikorrenti: Pegaso Srl Servizi Fiduciari, Sistemi di Sicurezza Srl, YW
      
         Konvenuta: Poste Tutela SpA
      
         fil-preżenza ta’: Poste Italiane SpA, Services Group
      
         Dispożittiv
      
      L-Artikolu 13(1) tad-Direttiva 2014/25/UE tal-Parlament Ewropew u tal-Kunsill tas-26 ta’ Frar 2014 dwar l-akkwist [l-għoti ta’ kuntratti pubbliċi] minn entitajiet li joperaw fis-setturi tas-servizzi tal-ilma, l-enerġija, it-trasport u postali u li tħassar id-Direttiva 2004/17/KE, għandu jiġi interpretat fis-sens li dan japplika għal attivitajiet li jikkonsistu fil-provvista ta’ servizzi ta’ purtinerija, ta’ akkoljenza u ta’ kontroll tal-aċċess għall-uffiċċji tal-fornituri ta’ servizzi postali, peress li tali attivitajiet għandhom rabta mal-attività li taqa’ taħt is-settur postali, fis-sens li effettivament dawn iservu għall-eżerċizzju ta’ din l-attività billi jippermettu t-twettiq tagħha b’mod adegwat, fid-dawl tal-kundizzjonijiet normali tal-eżerċizzju tagħha.
      
         (1)  ĠU C 436, 3.12.2018.